CELEX: C2007/199/36
Language: et
Date: 2007-08-25 00:00:00
Title: Kohtuasi C-299/07: Eelotsusetaotlus, mille esitas Rechtbank van koophandel te Antwerpen (Belgia) 27. juunil 2007 — Galatea BVBA versus Sanoma Magazines Belgium NV

25.8.2007   
            
            
               ET
            
            
               Euroopa Liidu Teataja
            
            
               C 199/23
            
         Eelotsusetaotlus, mille esitas Rechtbank van koophandel te Antwerpen (Belgia) 27. juunil 2007 — Galatea BVBA versus Sanoma Magazines Belgium NV
   (Kohtuasi C-299/07)
   (2007/C 199/36)
   Kohtumenetluse keel: hollandi
   Eelotsusetaotluse esitanud kohus
   Rechtbank van koophandel te Antwerpen.
   Põhikohtuasja pooled
   
      Hageja: Galatea BVBA
   
      Kostja: Sanoma Magazines Belgium NV
   Eelotsuse küsimus
   Kas EÜ artikliga 49 teenuste osutamise vabaduse kohta ning Euroopa Parlamendi ja nõukogu direktiiviga 2005/29 (1) ebaausate kaubandustavade kohta on vastuolus siseriiklik säte, nagu Belgia 14. juuli 1991. aasta seaduse kaubandustegevuse ning tarbijate teavitamise ja kaitse kohta artikkel 54, mis erandina seaduses ammendavalt loetletud juhtudele keelab müüja poolt tarbijale tehtavad seotud pakkumised, — millega on tegemist juhul, kui kaupade, teenuste ja teiste hüvede või nende soetamist võimaldavate kupongide tasuta või muul viisil saamine on seotud muude kaupade või teenuste soetamisega, isegi kui need on identsed —, jättes seejuures arvesse võtmata juhtumiga seotud asjaolusid, arvestamata eeskätt konkreetse pakkumise võimalikku mõju keskmisele tarbijale ning arvestamata küsimust, kas sellist pakkumist saab konkreetsel juhul käsitleda ametialase hoolikuse nõude või ausate kaubandustavade rikkumisena?
   
      (1)  Euroopa Parlamendi ja nõukogu 11. mai 2005. aasta direktiiv 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ELT L 149, lk 22).